A APROBACIÓN DEFINITIVA DO TEXTO REFUNDIDO DO REGULAMENTO DE ORGANIZACIÓN DA ESCOLA INFANTIL MUNICIPAL.
ADMINISTRACIÓN LOCAL — Provincial — pontecesures (Ordenanzas e Regulamentos, 03/03/2015)

Aprobada definitivamente a modificación do Regulamento de Organización da Escola Infantil Municipal, procédese á publicación do texto refundido resultante do regulamento, coas modificacións habidas ó mesmo, de conformidade co Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. O presente regulamento ten por obxecto establece-la organización e funcionamento da Escola Infantil Municipal (EIM) do concello de Pontecesures, así como establece-lo procedemento da adxudicación de prazas. DATOS DO CENTRO Constitúe o ámbito de aplicación do presente regulamento a EIM do concello de Pontecesures, que se configura como equipamento diúrno dirixido á poboación infantil de 0 a 3 anos. A EIM cumpre unha función eminentemente social e educativa, proporcionando ós seus usuarios unha atención integral sen distinción de raza, sexo ou condición social, a través dun programa global que garanta o pleno desenvolvemento físico, intelectual, afectivo, social e moral dos nenos/as. A EIM cooperará estreitamente cos pais, titores ou representantes legais co fin de facilita-la conciliación da vida familiar e laboral e consegui-la mellor integración entre o centro e as familias. Son obxectivos específicos da EIM: Estes obxectivos deberán ser desenvolvidos no proxecto educativo que desenvolverá a EIM. Poderán solicitar praza na EIM, os nenos/as con idades comprendidas entre o 0 e 3 anos. No momento do seu ingreso, abriráselles un expediente persoal no que constarán, con carácter confidencial, os datos de filiación, sanitarios, enderezo e teléfono para avisos en casos de urxencias, así como cantas circunstancias aconsellen unha atención diferenciada. A idade mínima de ingreso queda establecida nos tres meses, salvo situacións especiais (e informe previo dos servicios sociais). A idade máxima será de 3 anos. Os nenos/as poderán ser usuarios do servicio ata o momento da incorporación á educación infantil do 2º ciclo. Poderán integrarse nenos con minusvalías físicas, psíquicas ou sensoriais de acordo coa lexislación vixente e nas condicións que na mesma se especifiquen. As solicitudes de novo ingreso, nos modelos de solicitude que se facilitarán na EIM, presentaranse directamente na Escola agás no primeiro ano de funcionamento que se presentarán no rexistro xeral do Concello, en horario de oficina, dentro do prazo establecido para tal efecto. Os pais ou representantes legais do neno/a tramitarán as solicitudes para o seu ingreso na escola infantil achegando a solicitude normalizada xunto coa seguinte documentación orixinal ou copia compulsada: A non presentación no prazo sinalado, agás por causa de forza maior, entenderase como renuncia á praza. Os pais ou titores dos nenos/as matriculados e con praza na EIM, presentarán a solicitude de reserva de praza na mesma gardería, na que se lles facilitará o impreso correspondente. Os alumnos que fosen admitidos nesta Escola terán garantido o acceso ós novos cursos do mesmo ciclo, sen necesidade dun proceso de admisión, debendo acreditar, en todo caso, o mantemento das condicións económicas e familiares que deron lugar á súa admisión e descontos correspondentes. Non poderán renovar praza aqueles que manteñan mensualidades impagadas de calquera curso no mom ento de formaliza-la solicitude. Cando un irmán ou irmá do solicitante teña praza renovada no centro, o neno/a será admitido automaticamente sempre que exista vacante. Baremo de aplicación ás solicitudes de admisión na EIM de Pontecesures: Para estes efectos tódolos extremos alegados acreditaranse documentalmente. Calquera indicio de cambio non declarado, distorsión ou falseamento da situación socio-familiar, da situación da vivenda ou da situación económica reflectidas na solicitude, poderá dar lugar a que se inicie de oficio un expediente de comprobación dos referidos datos. Coa apertura deste expediente nomearase instrutor e secretario que elaborarán un informe que será obxecto de análise por parte da Comisión Educativa da EIM. Aplicaráselle a tódalas solicitudes recibidas un procedemento de valoración. Para tal fin, constituirase no Concello unha comisión de baremación e selección integrada por: Os acordos tomaranse por maioría simple, resolvendo, no caso de empate, o presidente. Corresponde a esta comisión: A Comisión de baremación será competente para efectua-la proposta de cualificación e fará pública a relación provisional, coa puntuación obtida, de admitidos e excluídos. Esta proposta será preceptiva e vinculante, correspondendo a resolución ó Sr. Alcalde. Esta relación exporase no taboleiro de anuncios do Concello e na Escola de Educación Infantil Municipal. Os solicitantes que o desexen poderán efectuar nas oficinas da EIM, as reclamacións, debidamente documentadas, que estimen oportunas, no prazo de 10 días contados a partir da data de publicación da relación provisional, a excepción da posta en funcionamento por 1ª vez do centro; en tal caso, as reclamacións, se as houbese presentaranse no mesmo prazo e forma nas oficinas do Concello. As solicitudes presentadas fóra do prazo establecido, por circunstancias sobrevidas, serán tramitadas e baremadas para a súa inclusión na lista de espera, segundo puntuación obtida e en función da data de presentación. Son causa de baixa na EIM calquera das que se expoñen de seguido, sen prexuízo daquelas outras que se poidan determinar, previo acordo dos órganos correspondentes. As baixas por incompatibilidade ou inadaptación ou por incumprimento reiterado das normas serán resoltas pola Alcaldía previa proposta preceptiva e vinculante da Comisión Educativa. O servicio da EIM desenvolverase durante os 12 meses do ano. O horario de apertura será dende as oito da mañá (08.00 h.) ata as oito do serán (20.00 h.) ininterrompidamente. Durante os meses de xullo e agosto o horario adaptarase en función da demanda real de usuarios do servicio. Os días de peche da escola serán Sábados, Domingos e Festivos Nacionais e Locais. Así mesmo a EIM pechará as 15:00h o día 24 de decembro o día 31 de decembro, o día 5 de xaneiro e os días do festival de Nadal e o de fin de curso. O Servizo de Comedor será ofertado na modalidade de comedor propiamente dito, para todos os/as nenos/as da escola (agás os lactantes). Este servizo abrangue o almorzo, xantar ou merenda. As horas de comidas son: almorzo (de 8:00 a 9:00); comida (as 12:00); e merenda (as 17:00). elaboración faise no propio centro por persoal competente e cun menú supervisado por un profesional con formación acreditada en nutrición humana e dietética. Non se permitirá levar á Escola a comida da casa xa precociñada, excepto no caso dos lactantes que si poderán achegar o leite e cereais apropiados. A organización do horario terá a natural flexibilidade que esixan as características psicopedagóxicas e sociais dos nenos/as. Así teranse en conta as posibilidades de mantemento de atención ós nenos/as, nas diferentes situacións e actividades que se organicen. Os pais, titores ou representantes legais dos nenos/as poderán realizar visitas e ser recibidos de conformidade co horario establecido pola dirección a tal fin, sempre e cando non dificulte a boa marcha do centro. Os nenos/as poderán realiza-las saídas establecidas na programación do curso, previa autorización por escrito por parte dos pais, titores ou representantes legais. Estas saídas, que serán dúas por trimestre dentro do horario lectivo, teñen por obxecto: Co fin de garanti-la necesaria cooperación cos pais, titores ou representantes legais dos nenos/as realizaranse reunións xerais e de grupo, segundo a natureza dos temas que se vaian tratar que terán lugar nas dependencias da EIM, logo de convocatoria por escrito. A periodicidade destas reunións será a seguinte: Nas reunións estarán presentes os pais, titores ou representantes legais, así como o equipo educativo e a dirección do centro. En todo caso, a dirección da EIM informará por escrito ó principio do curso dos horarios de atención e información ós pais, titores ou representantes legais dos nenos/as. A EIM terá un libro de reclamacións a disposición dos usuarios. A dirección do centro poñerá en coñecemento do/a Concelleiro/a de Servicios Sociais de Pontecesures o contido das reclamacións de xeito periódico, agás nos casos nos que se requira unha comunicación inmediata. Segundo dita o Decreto 254/2011, do 23 de decembro, “se deberán remitir á inspección de servizos sociais da Xunta de Galicia unha copia das reclamacións presentadas, no prazo máximo de tres días hábiles, xunto cun informe xustificativo dos antecedentes e das actuacións realizadas para a súa xestión.” A EIM obxecto deste Regulamento disporá da seguinte estrutura organizativa: O Director/a é o/a responsable do Centro, así como responsable do seu correcto funcionamento. Funcións: Cada grupo de nenos/as terá un responsable que participará na elaboración, execución e avaliación dos programas individuais e colectivos que se establezan para o desenvolvemento da personalidade dos nenos/as, e terá a responsabilidade do grupo asignado. Os responsables de grupo manterán relacións cos pais, titores ou representantes legais dos nenos/as asignados ó seu grupo e, de se-lo caso, supervisará ó persoal en prácticas que teñan asignado. A asignación dos responsables para os diferentes grupos recaerá na dirección da EIM. A dita asignación farase de acordo cos criterios establecidos no proxecto educativo da EIM, procurando que o responsable de grupo asuma o mesmo grupo de nenos/as de anos anteriores. O persoal de atención directa ós nenos será o que estando en posesión da titulación ou habilitación correspondente realice funcións que segundo a súa categoría profesional se establezan no correspondente convenio colectivo, así como as que lle encomende a dirección da EIM. O persoal de servizos xerais está integrado polo persoal de cociña e limpeza. O persoal de cociña e limpeza realizará as funcións que segundo a súa categoría profesional se establezan no seu convenio colectivo así como as que lle encomende a dirección da EIM. A lingua utilizada en cada grupo será a lingua materna predominante entre os nenos/as que forma n parte del e coidarase que adquiran o coñecemento da outra lingua oficial de Galicia. Atenderase de xeito individualizado a aqueles nenos/as do grupo que non teñan coñecemento suficiente da lingua materna predominante. Como norma xeral de funcionamento tratarase de potencia-la lingua galega, que será tamén a do normal funcionamento do centro. O persoal terá dereito a: Son deberes do persoal: Dereitos dos nenos/as: Dereitos dos pais, nais ou titores legais: Estarase con carácter xeral ó establecido na Ordenanza reguladora das Taxas pola prestación deste servizo. (anexo) As mensualidades establecidas pola entidade responsable cobraranse, por adianto, do 1 ó 10 de cada mes a través dunha entidade financeira. Correspóndelle ó Concelleiro/a Dunia Esther Reve Marturia, dirixir a coordinación do Concello coa EIM. O Concelleiro/a de Educación, poderá nomear ó técnico que estime competente para tramita-las actuacións precisas para facer efectiva esta coordinación. Para un axeitado control financeiro da EIM, o director/a deberá presentar memoria explicativa de gastos e ingresos, así como, rendición anual de contas. O presente Regulamento entrará en vigor unha vez publicado o seu texto íntegro no Boletín Oficial da provincia e transcorrido o prazo previsto polo artigo 65.2 da lei 7/85, permanecendo en vigor ata que o Pleno da Corporación acorde a súa modificación ou derrogación. Pontecesures, 19 de febreiro de 2015.—O Alcalde, Manuel Luís Álvarez Angueira.